Orfeu Negro
Orfeu Negro () je brazilsko-francusko-italijanski igrani film snimljen 1959. godine u režiji Marcela Camusa, poznat kao jedno od najuspješnijih ostvarenja brazilske kinematografije.

Predstavlja adaptaciju drame Orfeu da Conceição brazilskog pisca Viniciusa de Moraesa, koja je, pak, bila inspirirana starogrčkim mitom o Orfeju. Po žanru predstavlja kombinaciju mjuzikla, komedije i drame i fantastike. Radnja je smještena u suvremeni Rio de Janeiro u milje domaćeg crnačkog stanovništva, odnosno vrijeme karnevala. Protagonist, čiji lik tumači Breno Mello, je mladi kondukter u autobusu po imenu Orfeu, koji se zaljubi u mladu imigranticu po imenu Eurydice (čiji lik tumači Marpessa Dawn).

Camus je Orfeu Negro snimio u stilu italijanskog neorealizma, inzistirajući na snimanju na autentičnim lokacijama umjesto studija, te angažmanom naturščika umjesto profesionalnih glumaca. Sa druge strane, izuzetna pažnja je posvećena muzici za film, koji su napisali Antônio Carlos Jobim i Luiz Bonfá, a čije su pjesme, među kojima se ističe Manhã de Carnaval, koja je kasnije postala veliki hit, te u svijetu popularizirala brazilski muzički stil poznat kao bossa nova.

Orfeu Negro je prikazan na Kanskom festivalu gdje je osvojio Zlatnu palmu, a sljedeće godine je osvojio i Oscar za najbolji strani film. Njegov međunarodni uspjeh se, međutim, nije odrazio na sam Brazil, gdje je film dan-danas predmet kritika zbog navodnog stvaranja negativnih stereotipa o Brazilcima kao neodgovornim lijenčinama koje misle i žive jedino za zabavu.

Godine 1999. je u Brazilu snimljen remake pod naslovom Orfeu.

Uloge 

 Breno Mello ... Orfeu
 Marpessa Dawn ... Eurydice
 Marcel Camus ... Ernesto
 Fausto Guerzoni ... Fausto
 Lourdes de Oliveira ... Mira
 Léa Garcia ... Serafina

 Adhemar da Silva ... Smrt
 Alexandro Constantino ... Hermes
 Waldemar De Souza ... Chico
 Jorge Dos Santos ... Benedito
 Aurino Cassiano ... Zeca

Napomene
 Marpessa Dawn nije bila rodom iz Brazila nego iz Pittsburga u američkoj državi Pensilvaniji.
 Breno Mello prilikom angažmana nije imao glumačko iskustvo, te je za život zarađivao kao fudbaler. Mello je angažiran tako što ga je Marcel Camus zaustavio dok je hodao ulicom u Rio De Janeiru i upitao želi li nastupoti u njegovom filmu.
 Da Silva, glumac koji tumači smrt, bio je atletičar, natjecatelj u troskoku koji je osvojio dvije zlatne medalje - na Olimpijadama 1952. i 1956. godine.

Izvori

Vanjske veze 
 
 
 
 
 
 
 Criterion Collection essay by David Ehrenstein 
 Culture Vulture review of Black Orpheus 
 Orfeu , 2010 Brazilian musical adaptation 

Brazilski filmovi
Francuski filmovi
Italijanski filmovi
Filmske komedije
Dramski filmovi
Filmski mjuzikli
Filmovi fantastike
Romantični filmovi
Authority control 2